OpenLLM-France/wikimedia huggingface dataset:
# Keltibereg

Ur yezh keltiek eus skourr yezhoù keltiek ar c'hevandir eo ar c'heltibereg komzet gwechall el ledenez iberek gant ar geltibered. Aet eo da get er I$^{añ}$ kantved goude JK. Skrivet e veze gant al lizherenneg iberek ha diwezhatoc'h - goude aloubadeg Iberia gant ar Romaned - gant al lizherenneg latin ivez.
Kavet eus bet un nebeud testennoù keltiberek, ar re bouezusañ anezho e kêriadenn Botorrita (keltiberek: Contrebia Belaisca) e-kichen Saragosa.
Evel er yezhoù gouezelek n'eo ket bet emdroet ar /q/ hengeltiek e /p/ e keltibereg. Renket e vez ar yezh-mañ e-touesk ar yezhoù q-keltiek neuze.

## Testennoù

* Taolenn arem eus Botorrita (Zaragoza), tu IA.
    A.1. tirikantam : berkunetakam : tokoitoskue : sarnikio (:) kue : sua : kombalkez : nelitom
    A.2. nekue [: to : u]ertaunei : litom : nekue : taunei : litom : nekue : masnai : tizaunei : litom : soz : auku
    A.3. aresta[lo] : tamai : uta : oskues : stena : uerzoniti : silabur : sleitom : konskilitom : kabizeti
    A.4. kantom [:] sankilistara : otanaum : tokoitei : eni : uta : oskuez : boustomue : koruinomue
    A.5. makasiamue : ailamue : ambitiseti : kamanom : usabituz : ozas : sues : sailo : kusta : bizetuz : iom
    A.6. asekati : [a]mbitinkounei : stena : es : uertai : entara : tiris : matus : tinbituz : neito : tirikantam
    A.7. eni : oisatuz : iomui : listas : titas : zizonti : somui : iom : arznas : bionti : iom : kustaikos
    A.8. arznas : kuati : ias : ozias : uertatosue : temeiue : robiseti : saum : tekametinas : tatuz : somei
    A.9. enitouzei : iste : ankios : iste : esankios : uze : areitena : sarnikiei : akainakubos
    A.10. nebintor : tokoitei : ios : uramtiomue : auzeti : aratimue : tekametam : tatuz : iom : tokoitoskue
    A.11. sarnikiokue : aiuizas : kombalkores : aleites : iste : ires : ruzimuz : abulu : ubokum
    (Diskrivadur Jordán 2004)
* Enskrivadenn eus Peñalba de Villastar (Teruel).
    ENIOROSEI
    VTA TIGINO TIATVNEI
    TRECAIAS TO LVGVEI
    ARAIANOM COMEIMV
    ENIOROSEI EQVEISVIQVE
    OCRIS OLOCAS TOGIAS SISTAT LVGVEI TIASO
    TOGIAS
    (Diskrivet Meid 1994)

## Levrlennadur

* Jordán Cólera, C. (2004). Celtibérico. Zaragoza.
* Hoz, Javier de. (1996). The Botorrita first text. Its epigraphical background; in: Die größeren altkeltischen Sprachdenkmäler. Akten des Kolloquiums Innsbruck 29. April - 3. Mai 1993, ed. W. Meid and P. Anreiter, 124–145, Innsbruck.
* Mallory, J. P. (1989). In Search of the Indezeuropeks. Thames & Hudson. ISBN 0-500-05052-X
* Meid, Wolfgang. (1994). Celtiberian Inscriptions, Archaeolingua, edd. S. Bökönyi and W. Meid, Series Minor, 5, 12–13. Budapest.

## Gwelet ivez

* Yezhoù keltiek
* Yezhoù keltiek ar c'hevandir
* Yezh varv
# Kelvez

Kelvez :
| Corylus avellana ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fagales |
| Kerentiad : | Betulaceae |
| Genad : | Corylus |
| D'ar vevoniezh e tenn ar pennad-mañ. ||
Ar c'helvez a zo brousgwez hag a vez kavet er broioù kerreizh eus an hantervoul norzh. Ar frouezh anezho, ar c'hraoñ-kelvez (pe kraoñ-garzh, pe kraoñ-koad), a zo mat da zebriñ evit an dud, ha magadurezh int ivez evit ur bern loened.
# Kelvinieg

Kelvinieg :
| An ti-kêr. ||
| Anv gallaouek | Chauvinyaé |
| Anv gallek (ofisiel) | Chauvigné |
| Bro istorel | Bro Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Entraven |
| Kod kumun | 35075 |
| Kod post | 35490 |
| Maer Amzer gefridi | Henri Rault 2020-2026 |
| Etrekumuniezh | Kumuniezh-kumunioù Kouenon Marzoù Breizh |
| Bro velestradurel | Bro Felger |
| Poblañsouriezh ||
| Poblañs | 807 ann. (2020) |
| Stankter | 46 ann./km² |
| Douaroniezh ||
| Daveennoù lec'hiañ | 48° 22′ 33″ Norzh 1° 27′ 37″ Kornôg / 48.375833, -1.460278 |
| Uhelderioù | kreiz-kêr : 86 m bihanañ 30 m — brasañ 107 m |
| Gorread | 17,71 km² |
| Kelvinieg ||
| kemmañ |
Kelvinieg (Chauvigné e galleg) a zo ur gumun eus Breizh e Kanton Entraven e departamant Il-ha-Gwilen.

## Anv

* Erwan Vallerie ː Calviniaci, XI$^{vet}$;
Gerdarzh

## Ardamezioù

En aour e beder gwerzhidenn en sabel, kenstag, treustellet , ha loc'hant ouzh al lezioù; e gab en argant karget gant teir brizhenn erminig
Ar skoed a zo bet kizellet er maner Brimblin hag en iliz.

## Istor
### XX$^{vet}$ kantved
#### Brezel-bed kentañ

* Mervel a reas 44 gwaz abalamour d'ar brezel hervez monumant ar re varv, eleze 3,75% ag ar boblañs hervez an niveradeg bet graet e 1911; tri anezhe a varvas e Belgia e miz Eost 1914, unan d’ar 21 e Sambreville, soudard e oa er 71vet Rujumant Troadegiezh, an daou all d’an 22, unan anezhe e Emgann Charleroi, soudard e oa er 25vet Rujumant Troadegiezh, egile e Virton, soudard e oa er 124vet Rujumant Troadegiezh.

#### Eil Brezel-bed

* Mervel a reas seizh den ag ar gumun abalamour d'ar brezel.

#### Trevadennoù

* Aljeria ha Brezel Aljeria: un archer eus Brigadenn Arris a varvas en Douar Ichemoul d’an 19 a viz Meurzh 1952 hag ur pennserjant eus an 2vet RPC a varvas d’an 18 a viz Even 1956 en ospital Tebessa, gloazet e oa bet en Djebel Bou Aarig e bro an Nemencha, mervel a reas.

## Monumantoù ha traoù heverk

* An iliz katolik.
* Iliz katolik Intron Varia.
* Ar monumant.
* Monumant ar re varv e-tal an iliz katolik$^,$.
* Plakenn ar re varv (1914-1918 ha 1939-1945) en iliz katolik$^,$.

## Liammoù diavaez

a vo kavet e Wikimedia Commons.
* (fr)Glad Kelvinieg

## Levrlennadur

* (fr)Michel Froger & Michel Pressensé : Armorial des communes des Côtes-d'Armor & Ille-et-Vilaine. 2008
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Daveoù ha notennoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr) Fichenn hiniennel - Memorial Genweb
* ↑ (fr) Fichenn hiniennel - Memorial Genweb
* ↑ (fr)Memorial Genweb (luc'hskeudenn)
* ↑ (fr)Memorial Genweb (luc'hskeudenn)
* ↑ (fr)Memorial Genweb (roll)
* ↑ (fr)Memorial Genweb (luc'hskeudenn)
# Kember

Ur c’hember, e douaroniezh, a zo ul lec’h ma kej div zourredenn, pe meur a hini, an eil gant eben.

## Lec'hanvadurezh

Eus ar ger kember e teu an anv Kemper, a gaver en anv meur a lec'h e Breizh. Sellit ouzh Kemper (disheñvelout).
E broioù all ivez e kaver kêrioù a zo anvet diwar ur ger a dalvez kement ha "kember" : dont a ra an anv Conflans, a gaver e meur a lec'h e Bro-C'hall, eus ar ger gallek confluent ; e Kembre ez eus lec'hioù anvet cymer, ur ger kevatal da gember, met aliesoc'h eno e vez kavet ar ger aber en anvioù-lec'h zo lec'hiet en ur c'hember, evel da skouer Aberhonddu, zo e-kreiz an douaroù.

## Pennad kar

* Kemper
* Aber
# Menez Bre

Menez-Bre a zo un dorgenn e Bro-Dreger, lec'hiet etre kumunioù Pederneg ha Louergad. 302 m eo e uhelder ha gwelet e vez a-bell, kazi dre Vro-Dreger a-bezh. Daoust d’ar pezh a greder alies n’eo ket lec’h uhelañ Bro-Dreger. War lein an dosenn ez eus ur chapel gouestlet da sant Herve. Nepell alese ez eus ur feunteun ouzh tor ar menez, troet war-zu ar reter.

## An anv

"Bre" a zo ur ger kozh hag a dalvez kement ha "torgenn, uhelenn". Er vro e vez lavaret alies "Tosenn Menez Bre", ar pezh a zo lavarout teir gwech ar memes tra.
Lesanv ar menez eo “Tad-kozh ar vro”.
Tud zo, dre fent, a ra anv ivez eus Fujiyama Treger, pe neuze Kilimanjaro Treger, dre ma'z eo uhel a-us d'un damgompezenn.
Kavet e vez, da heul, p. 67 "...concile du Ménez-Breiz..." ha "...sommet de la montagne de Bré..." (cf O.L. Aubert)

## Mojennoù

Klevet ez eus bet mojennoù a denn d’al lec'h-se, meur a hini a zo:
* An diouganer Gwenc'hlan a vije o kousket dindan ar menez o c’hortoz e zistro.
* Mojenn ur beleg stolier anvet Tadig Kozh a zo ivez. Mont a rae war ar menez da lenn an oferenn drantel evit saveteiñ an eneoù daonet o leskiñ en ifern.

## Chapel Sant Herve

Chapel Sant Herve a zo kozh-tre, savet eo bet er VI$^{vet}$ kantved. Aotroù ar C'hleuzioù en doa lakaet savet ar chapel-mañ, hag a zo bet adsavet e XVI$^{vet}$ kantved ha XVII$^{vet}$ kantved. En anv sant Herve, ganet dall dezhañ donezonoù dreistnaturel, emañ ar chapel. Hervez ar vojenn eo Herve en dije lakaet an dour da zeverañ diouzh tor ar menez, e-lec'h m'emañ bremañ ar feunteun.

## Lidoù ha darvoudoù

Ur foar a veze dalc'het d'ar 17 a viz Gwengolo (foar Vre) ma veze gwerzhet kezeg. Gouel ar c'hezeg a vez graet c'hoazh bremañ bep bloaz.
Unan all a veze dalc'het d'ar 21añ a viz Gwengolo (foar Vazhe Bre). Foar Vazho Bre, keit an noz hag an de(iz) eme ar c'hrennlavar.

## Lennegezh

* Diougan Gwenc'hlan, el levr Barzaz Breiz.
* Foar Vre, skrivet gant Kerverzhiou, embannet gant Al Liamm. Un danevell bagan.
* O.L. Aubert : Légendes traditionnelles de la Bretagne. Préface de Ch. Le Goffic. Louis Aubert. Saint-Brieuc. 14è ed. 1967
* Teñzor Run ar Gov, Fañch Peru, embannet gant Skol Vreizh. Danevell evit krennarded.

## Divinadell

* Pet lost leue a zo ac'hann da Venez-Bre ? – Unan, mar bez hir a-walc'h.

## Notennoù ha daveennoù

* ↑ Jules Gros, Le Trésor du Breton parlé, trede levrenn, 1974, p. 334.
# Menez Du

    Evit implijoù all, gwelet Menez Du (disheñvelout).
Ar Menez Du a zo un aradennad venezioù eus Breizh etre Kastellin ha Groñvel.

## Leinoù

(anvioù brezhonek da vezañ difaziet)
* Menez C'homm (330 m)
* Roc'h Toull-al-Laeron (318 m) e Speied
* Karreg an Tan (281 m) e Gouezeg
* Reun Du
* Roc'h Bily
* Roc'h Ker Hodiern
* Roc'h Jegu
* Roc'h Moniven e Sant-Wazeg
* Roc'h Plenn
* Roc'h Menez an Aoter (an Aotrou) (295 m) e Laz
* Roc'h Kastell
* Roc'h Veur
* Menez an Dug (282 m) e Sant-Wazeg
* Roc'h ar Werc'hez
* Minez Gwernazou (282 m)
* Roc'h Vadalen (260 m) e Langoned
* Minez Sant-Jozeb (290 m) e Langoned
* Minez Du (307 m)
* Minez Gligueric

## Mengleuzioù

Mengleuzioù a oa adalek ar XV$^{vet}$ kantved betek ar bloavezhioù 1960, e Gourin, Motrev, Plevin ha Sant-Wazeg.

## Istor

* Karreg an tan
* Guy Éder de Beaumanoir de la Haye, lesanvet Fontanella

## Lennegezh

* Laeron ar Menezioù Du, Yann-Fañch Jacq, Keit vimp bev, 2005

## Liverezh

* Ardoisiers dans la Montagne Noire, Mathurin Méheut, war-dro 1944

## Festoù

* Gouel ar Menez Du a vez aozet bep bloaz e miz Eost gant ar c'helc'h keltiek Brug ar Menez e Speied

## Notennoù

* ↑ https://web.archive.org/web/20150103111510/http://www.langonnet.fr/minez-du.html
# Menez Eskilin

Ar Menez Eskilin (Esquilino en italianeg) zo unan eus seizh torgenn Roma, e reter kêr.

## Rione

Eus anv ar menez e teu anv ar c'harter Esquilino, pe rione: ar 15vet eus kêr Roma, skivet alies R. XV.

## Pennad kar

* Gwener an Eskilin
# Menez C'homm

Menez C'homm a zo un dorgenn, 330 m hec'h uhelded, hag a zo e kornaoueg Breizh. Penn pellañ ar Menez Du eo. Rannet eo etre kumunioù Dineol, Ploudiern ha Sant-Vig dreist-holl. Teir uhelenn a zo gant ar menez:
* ar Yed a vez graet eus an hini uhelañ (330 m),
* ar Yelc'h eus an eil (298 m)
* ar Minig (248 m).

## Orin an anv

Dont a ra anv ar menez eus e stumm moarvat, ar ger komm, hag a gaver alies el lec'hanvadurezh keltiek, hag a dalvez ur seurt kib etre daou venez (keñveriañ gant anv Kommanna da skouer). Evit Menez C'homm eo an tamm dinaou a weler etre an daou veg uhelañ. Ouzh harz ar menez e kaver ar stumm digemm en anv ar gêriadenn Kergoad-Komm.

## Istor

Anavezet e oa gant merdeerien an Henamzer dre an anv latin Mons occidentalis p'eo un mell arouez-aod. Hervez tud 'zo, evel Léon Fleuriot, e c'hallfe bezañ ivez ar Cruc Ochidient meneget gant Nennius (Historia Brittonum , rann 27) hag a ro bevennoù an dachenn roet d'ar Vrezhoned kentañ er pezh a zeuy da vezañ Breizh diwezhatoc'h: « ... multas regiones a stagno quod est super verticem montis Jovis usque ad civitatem quae vocatur Cant Guic, et usque ad cumulum occidentalem, id est Cruc Ochidient » (...meur a rann-vro etre ar poull a gaver e beg menez Jovis, betek ar gêr a zo anvet Cant Guic, ha betek beg ar menez er c'huzh-heol a zo Cruc Ochidient) (taolit pled eus ar ger cumulum a seblant degas da soñj ar ger komm).

## Glad

Meurvein a oa war ar menez gwechall, kalzik a zo bet distrujet e-kerzh ar brezel bed diwezhañ. Chom a ra c'hoazh taol-vaen Menez Lie. War-du ar Su e kaver ur chapel savet er XVI$^{vet}$ kantved gouestlet da Itron-Varia Menez-C'homm el lec'h ma veze foarioù e kroaz an hentoù Kraozon-Karaez ha Brest-Kemper. Pelloc'h, e su ar menez, e kaver ivez al lec'h ma oa sañset peniti sant Kaourintin e parrez Ploudiern. Aze, e kêriadenn Leskobed, ez eus ur chapel vodern en anv ar sant. E tu ar gevred, e Sant-Vig, e kaver ur chapel anvet sant Kom, dre heñvelebiezh gant anv ar menez hep mar.
Ouzh tor ar menez, eus tu ar reter, ez eus ur bern mein hag a vije, hervez ar vojenn, bez ar Roue Marc'h.

## Touristerezh

a vo kavet e Wikimedia Commons.
Treuzet eo Menez C'homm gant ar GR 37.
# Menez Dido

Ar Menez Dido zo ur menez en Antarktika. Dont a ra an anv eus doare saoznek anv ar rouanez Didon, rouanez Kartada en Aeneis.
# Menez Drumont

Ar Menez Drumont (pe Trumenkopf en alamaneg) zo ur menez er Vojoù, e kumun Bussang, en departamant Vosges, e Bro-C'hall.
1 200 uhelder zo dezhañ, moal e gern.
Un daol-reteriñ zo en nec'h.

## Pennad kar

* Drumont
# Menez Du Menoe

Mynydd Du Mynwy (pe Menez Du Menoe e brezhoneg) pe Mynyddoedd Duon (pe Menezioù Du Kembre) eo anv an aradennad-venezioù e Sir Fynwy (pe Kontelezh Menoe), e gevred Kembre, er reter da Fannau Brycheiniog, tost da harzoù Bro-Saoz.

## Pennadoù kar

* Mynydd Du, kern menez a zo darn eus Fynydd Du Sir Fynwy.
* Mynydd Du, aradennad torgennoù e Sir Gaerfyrddin, er c'hornog da Fannau Brycheiniog.
* Black Mountain
* Menezioù Du
* Montenegro
# Menez Du (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Menez Du a c'hall ober dave da veur a venez dre ar bed :
* Menez Du, un aradennad venezioù e mervent Breizh, lec'h m'emañ :
** ar Menez Du, unan eus he c'hernioù,
* Menez Du, un aradennad venezioù e Reter Slovakia,
* ar Menez Du, ur menez en Enez ar C'hab Breton e Skos Nevez
* ar Menez Du, ur menez e-kichen Canberra en Aostralia
Gallout a ra ober dave ivez da veur a venez all hag a dalvez ar memes tra, evel :
* Montanha Negra, unan eus torosadoù an Torosad Kreiz en Okitania,
* Mynydd Du, ar c'hevatal kembraek,
* Swartberg, un aradennad venezioù e proviñs Kab ar C'hornaoueg e Suafrika,
* Aradennad ar Montagnes Noires en Haiti.

## Gwelout ivez

* Montenegro, anv ur vro hag a dalv kement ha "menez du" e veneteg,
* Black Mountain, er broioù saoznek,
* Montagne Noire, er broioù gallek.
# Menez Erebus

Menez Erebus a zo ur menez-tan en Antarktika, hag ar menez-tan bev suañ eus ar blanedenn. Emañ en Enez Ross ha 3 794 m eo e uhelder. Dihunet eo ar menez-tan abaoe 1972 ha manet eo bev abaoe.

## Liammoù diavaez

a vo kavet e Wikimedia Commons.
# Llanbedr Pont Steffan

Llanbedr Pont Steffan (Llambed e kembraeg komzet ha Lannbêr Pont Stefan e brezhoneg), Lampeter e saozneg) zo ur gêr hag ur gumuniezh eus Ceredigion, e Kembre. Emañ e kember ar stêr Teifi hag ar stêr Dulas.
E 2011 e save poblañs Llanbedr da 2 970 den, ha 1 346 anezho a oa kembraegerien (46,9%). Daoust ma n'eo ket bras ar gêr, ez eus ur skol-veur enni, an hini vihanañ e Kembre hag e Breizh-Veur. Er skol-veur ez eus war-dro 1000 studier, da laka poblañs kêr da greskiñ un tamm mat. E skol-veur Llanbedr e vez aozet bep hañv ur staj hir da zeskiñ kembraeg.

## Liammoù diavaez

* Lec'hienn an ti-kêr (cy) (en)
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Llanbedrgoch

Llanbedrgoch zo ur gêriadenn vihan e kumuniezh Llanfair-Mathafarn-Eithaf, e Kembre, e kontelezh Enez Mon, 214,7 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Llanbister

Llanbister zo ur gêriadenn hag ur gumuniezh eus Kembre, e kreiz Powys, e Sir Faesyfed kozh. Emañ etre Llandrindod, er c'hreisteiz, hag Y Drenewydd, en hanternoz.
Emañ Llanbister war lez reter ar stêr Ieithon. Er Grennamzer e oa e-barzh kombod Maelienydd.
E-kreiz ar gêriadenn emañ iliz anglikan Sant Cynllo, a sav al lodennoù koshañ anezhi da zeroù ar XIV$^{vet}$ kantved.
E 2011 e oa 382 a dud o chom e kumuniezh Llanbister hag 36 anezho a oa kembraegerien (9,7%).

## Notennoù

* ↑ www.britishlistedbuildings.co.uk
* ↑ Ystadegau Allweddol ar gyfer Cymru. Swyddfa Ystadegau Gwladol..
# Llanbradach

Llanbradach zo ur gêriadenn e Kembre, en hanternoz da g-Caerffili e Kontelezh Caerffili. Gwechall e oa e Gwent.

## Gerdarzh

Eus stumm kemmet glan (lan) (brezhoneg: glann), treuzkomprenet evel llan, ha Bradach, anv ar stêr, ha marteze un anv den a orin gouezelek.

## Glaou

Ur vengleuz glaou a voe digoret eno er bloavezhioù 1890 hag a yeas mat en-dro betek ar bloavezhioù 1930. Klozet eo bet e 1961.

## Tud brudet

* Morgan John Rhys

## Gevelliñ

| Bro | Kêr | Abaoe |
| Breizh | Ploubêr | 1990 |

## Notennoù ha daveennoù

* ↑ Hywel Wyn Owen, Richard Morgan, Dictionary of the Place-names of Wales, Gomer, 2007, p.221.
Abertridwr • Argoed • Bargoed • Bedwas • Caerffili • Cefn Bychan • Y Coed-Duon • Crymlyn • Cwmcarn • Draethen •
Fochriw • Gelli-gaer • Y Groes-wen •
Hengoed • Llanbradach • Machen • Maesycwmer •
# Llanbedr Dyffryn Clwyd

Llanbedr Dyffryn Clwyd zo ur gêriadenn hag ur gumuniezh e kontelezh Sir Ddinbych, Kembre, 313 km eus Kerdiz. E 2011 e oa poblet gant 771 a dud, ha 239 anezho (31%) a oa kembraegerien.

## Daveoù

* ↑ Statistical bulletin: 2011 Census: Key Statistics for Wales, Mawrth 2011 Swyddfa Ystadegau Cenedlaethol (The Office For National Statistics)
# Llanbedr Efelffre

Llanbedr Efelffre zo ur gêriadenn vihan eus Kembre, e Sir Benfro.
# Llanbedrog

Llanbedrog zo ur gêriadenn hag ur gumuniezh e Gwynedd, en hanternoz Kembre, en arvor Ledenez Llŷn.
# Llanberis

Llanberis zo ur bourk bihan e-kreiz Eryri e Gwynedd e biz Kembre.
Emañ war ribl su al lenn anvet Llyn Padarn hag ouzh troad menez uhelañ Kembre, ar Ouezva.
Da 2 023 a dud e save poblañs Llanberis hervez niveradeg ar boblañs er Rouantelezh Unanet e 2011. Hervez ar renabl a oa bet graet e 2001 e oa 81% eus tud kêr o komz kembraeg, en o zouez an holl yaouankizoù oadet 10-15 vloaz.
# Llanboidy

Llanboidy zo ur gumuniezh e kontelezh Sir Gaerfyrddin, Kembre, 124 km eus Kerdiz E 2011 e oa poblet gant 1039 a dud, ha 450 anezho (43,3%) a oa kembraegerien..

## Notennoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Llanbryn-mair

Llanbryn-mair pe Llanbrynmair$^,$ zo ur gêriadenn eus Kembre, e hanternoz Powys, e Sir Trefaldwyn kozh. Emañ er reter da Vachynlleth, war an hent a gas da Y Drenewydd.
Eno e oa Kastell Tafolwern, lez pennañ aotrouien kombod Cyfeiliog er Grennamzer, e kember ar stêrioù Twymyn hag Afon Iaen. E-pad ur pennad e voe lez ar priñs-barzh Owain Cyfeiliog.
Ganet e voe ar barzh kembraek Mynyddog e Llanbryn-mair, e 1833. Tremen a reas e yaouankiz en atant e dud eno. Beziet e voe eno ivez, goude e varv, e 1877. Ar pastor, skrivagner ha prezeger politikel Samuel Roberts (S.R.) a oa genidik eus Lanbryn-mair ivez.
Meur a gêriadenn a gaver er gumuniezh : Talerddig, Dolfach, Tafolwern, Pandy, Cringoed ha Pennant. Kreizenn gentañ ar gumuniezh a oa e Llan, war an hent da Llanidloes, el lec’h m’emañ an iliz-parrez. E 2011 e oa 920 a dud o chom e kumuniezh Llanbryn-mair ha 432 anezho a oa kembraegerien (48,2%).

## Notennoù

* ↑ Enwau Cymru
* ↑ Gwyddoniadur Cymru; Gwasg Prifysgol Cymru, p. 516
* ↑ Ystadegau Allweddol ar gyfer Cymru. Swyddfa Ystadegau Gwladol..
# Moonlight

Moonlight zo ur ger saoznek, a dalvez kement ha loargann, hag a gaver en anvioù meur a oberenn arzel:

## C'hoariva

* Moonlight, ur pezh-c'hoari gant Harold Pinter e 1993.

## Filmoù

* Moonlight, un heuliad filmoù skinwel, gant CBS e 2007-2008, diwar-benn ur suner-gwad

## Kanaouennoù

* In the Chapel in the Moonlight, savet e 1936,
* Moonlight Serenade savet an ton anezhi gant Glenn Miller (1939),
* Mr. Moonlight gant The Beatles (1964),
* Moonlight Drive gant The Doors (1967),
* Moonlight Mile gant The Rolling Stones (1971),
* Moonlight Shadow, gant Mike Oldfield (1983),
* Moonlight gant Bob Dylan (2001).

## Pennadoù kar

* Loar
* Loargann
* Clair de lune
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Moos in Passeier

Moos in Passeier zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.